KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 5. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU 2011. FINANŠU GADS /* COM/2012/0484 final */





SATURA RĀDĪTĀJS 1........... BUDŽETA PROCEDŪRA.. 3 2........... KASES STĀVOKLIS UN APROPRIĀCIJU PĀRVALDĪBA.. 6 3........... ELGF 2011. GADA BUDŽETA IZPILDE. 9 4........... PIEZĪMES PAR 2011. GADA ELGF BUDŽETA IZPILDI 9 5........... PIEŠĶIRTO IEŅĒMUMU IZPILDE. 11 6........... SADALĪJUMS PA IZDEVUMU VEIDIEM... 12 1. pielikums 2. pielikums 3. pielikums 4.I pielikums 4.II pielikums 5. pielikums 6. pielikums || ELGF saistību apropriāciju budžeta procedūra 2011. gadam ELGF budžeta daļa ES budžetā 2005.–2011. gadā Budžeta izpildes analīze — 2011. Finanšu gads ELGF budžeta izpildes analīze — 2011. finanšu gads. piešķirtie ieņēmumi C4 ELGF budžeta izpildes analīze — 2011. finanšu gads. piešķirtie ieņēmumi C5 Budžeta izpilde pa pantiem un dalībvalstīm 2011. finanšu gads ELGF izdevumu sadalījuma pārmaiņas. 2006.–2011. finanšu gadi Piezīme. Šim ziņojumam pievienots plašāks Komisijas darba dokuments. Pilns šā dokumenta teksts (angļu valodā) un pielikuma tabulas (angļu valodā) būs pieejamas arī Lauksaimniecības ģenerāldirektorāta vietnē (http://ec.europa.eu/agriculture/fin/finrep_en.htm). KOMISIJAS ZIŅOJUMS EIROPAS PARLAMENTAM UN PADOMEI KOMISIJAS 5. FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU 2011. FINANŠU GADS 1. BUDŽETA PROCEDŪRA[1] 1.1. 2011. gada budžeta projekts 2011. gada budžeta projektu (BP) Komisija pieņēma un iesniedza budžeta lēmējinstitūcijai 27.04.2010. Eiropas Lauksaimniecības garantiju fondam (ELGF) ierosināto saistību apropriāciju kopsumma 2007.–2013. gada finanšu shēmas 2. pozīcijā bija EUR 43 747,4 miljoni. Padome savu nostāju par 2011. gada budžeta projektu pieņēma 08.07.2010., un tajā tā ir samazinājusi saistību apropriācijas ELGF par EUR 470,2 miljoniem salīdzinājumā ar Komisijas BP — līdz EUR 43 277,2 miljoniem. Savukārt Eiropas Parlaments savu nostāju par 2011. gada budžeta projektu pieņēma 13.10.2010., palielinot saistību apropriācijas ELGF par EUR 365,8 miljoniem salīdzinājumā ar Komisijas BP — līdz EUR 44 113,4 miljoniem. 1.2. Grozījumu vēstule 2011. gadam 20.10.2010. Komisija pieņēma 2011. gada BP Grozījumu vēstuli (GV) Nr. 3, nosakot, ka ELGF vajadzīgais saistību apropriāciju apjoms ir EUR 43 401,2 miljoni. Šī summa bija par EUR 346,2 miljoniem mazāka nekā budžeta projektā paredzētā. Samazinājums galvenokārt bija saistīts ar labvēlīgo situāciju lauksaimniecības tirgos, apmēram EUR −136 miljoniem, kā arī ar sagaidāmo pieejamo piešķirto ieņēmumu pieaugumu 2011. gadā par EUR 229 miljoniem. 1.3. 2011. gada budžeta pieņemšana 2011. gadā saskaņā ar Līguma par Eiropas Savienības darbību (LESD) 314. pantu pirmoreiz tika piemērota Lisabonas Līgumā paredzētā jaunā ikgadējā budžeta procedūra. Tā kā atšķīrās Padomes un Eiropas Parlamenta nostāja par Komisijas budžeta projektu, tie tikās Samierināšanas komitejā 21 dienu ilgā samierināšanas laikposmā. Tomēr līdz minētā laikposma beigām 2010. gada 15. novembrī tie nepanāca vienošanos par 2011. gada budžetu. Tādēļ saskaņā ar Līguma par ES darbību (LESD) 314. pantu 2010. gada 26. novembrī Komisija iesniedza jaunu budžeta projekta priekšlikumu. Budžeta lēmējinstitūcija pieņēma Komisijas jauno budžeta projektu, kas tika apstiprināts ar Parlamenta balsojumu 2010. gada 15. decembrī. 2011. gada ELGF budžetā bija iekļautas saistību apropriācijas un maksājumu apropriācijas šādā apmērā: – attiecīgi EUR 42 508,3 miljoni un EUR 42 509,1 miljoni lauksaimniecības tirgus pasākumiem un tiešajiem atbalstiem (5. politikas joma), – attiecīgi EUR 352,9 miljoni un EUR 253,7 miljoni veterinārajiem un fitosanitārajiem pasākumiem (17. politikas joma), – attiecīgi EUR 30 miljoni un EUR 25,8 miljoni zivsaimniecībai (11. politikas joma). ELGF budžeta kopējās saistību apropriācijas ir EUR 42 891,2 miljoni, maksājumu apropriācijas — EUR 42 788,5 miljoni. Atšķirība starp saistību apropriācijām un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šie pasākumi attiecas galvenokārt uz lauksaimniecības produktu veicināšanas pasākumiem, lauksaimniecības politikas stratēģijas un koordinācijas pasākumiem, kā arī zivsaimniecības un veterinārajiem un fitosanitārajiem pasākumiem. Konkrēti, no balsojumā apstiprinātajām saistību apropriācijām EUR 42 891,2 miljonu apmērā EUR 2964,9 miljoni tika paredzēti tirgus pasākumiem, uz kuriem attiecas nodaļa 05 02, un EUR 39 771,1 miljons tika paredzēts tiešā atbalsta pasākumiem, uz kuriem attiecas nodaļa 05 03. Turklāt 2011. gada budžets paredzēja saistību apropriācijas EUR 352,9 miljonu apmērā veterinārajiem un fitosanitārajiem pasākumiem saskaņā ar 17. politikas jomu "Veselība un patērētāju aizsardzība" un EUR 30 miljonu apmērā zivsaimniecības tirgiem saskaņā ar 11. politikas jomu "Jūrlietas un zivsaimniecība politika". Sīkāku informāciju sk. 1. pielikumā. 1.4. ELGF piešķirtie ieņēmumi[2] Saskaņā ar Padomes Regulas (EK) Nr. 1290/2005 par KLP finansējumu 34. pantu, pamatojoties uz atbilstības pārbaužu lēmumiem, finansiālu korekciju rezultātā radušos ieņēmumus no pārkāpumiem un no piena nodevas pieskaita ieņēmumiem ELGF izdevumu finansēšanai. Šos piešķirtos ieņēmumus daļēji vai pilnībā var izmantot ELGF izdevumu finansēšanai, ja budžeta lēmējinstitūcijas piešķirtās apropriācijas nav pietiekamas, lai finansētu dalībvalstīs radušos izdevumus. Ja visus šos ieņēmumus vai to daļu neizmanto, tad tos automātiski pārgrāmato nākamā gada budžetā, lai finansētu minētā gada budžeta vajadzības. 2011. gada budžeta sastādīšanas laikā aplēsa ieņēmumus, kurus paredzēts saņemt 2011. budžeta gada laikā, kā arī summu, kuru bija paredzēts pārgrāmatot no 2010. budžeta gada uz 2011. budžeta gadu. Budžeta lēmējinstitūcija šīs aplēses ņēma vērā, pieņemot 2011. gada budžetu. Konkrēti: – ieņēmumus no atbilstības pārbaudēs noteiktajām korekcijām un pārkāpumiem aplēsa attiecīgi EUR 600 miljonu un EUR 88 miljonu apmērā, bet ieņēmumus no piena nodevas — EUR 19 miljonu apmērā. Tādējādi piešķirto ieņēmumu kopsummu, kuru paredzēts iekasēt 2011. budžeta gada laikā, aplēsa EUR 707 miljonu apmērā; – piešķirto ieņēmumu apjomu, ko paredzēts pārgrāmatot no 2010. budžeta gada uz 2011. budžeta gadu, aplēsa EUR 540 miljonu apmērā. Kopējā summa, par kuru samazināja apropriācijas, kas bija pieprasītas ražotāju organizāciju darbības fondiem augļu un dārzeņu nozarē (par EUR 500 miljoniem) un vienotā maksājuma shēmai (par EUR 747 miljoniem), bija EUR 1247 miljoni. Ņēmusi vērā minētās summas, budžeta lēmējinstitūcija šīm shēmām galu galā piešķīra apropriācijas attiecīgi EUR 292 miljonu un EUR 30 389 miljonu apmērā saskaņā ar Komisijas priekšlikumiem. Nobalsoto apropriāciju summa un iepriekš minētie piešķirtie ieņēmumi atbilst aplēstajai vajadzību kopsummai, kas attiecībā uz darbības fondiem, kuri paredzēti ražotāju organizācijām augļu un dārzeņu nozarē, ir EUR 792 miljoni, bet vienotā maksājuma shēmai — EUR 31 136 miljoni. 1.5. Pagaidu summas restrukturizācijai cukura nozarē[3] Pagaidu restrukturizācijas summas cukura nozarē, kā noteikts Padomes Regulas (EK) Nr. 320/2006 11. pantā, uzskata par piešķirtajiem ieņēmumiem, kas paredzēti, lai finansētu cukura nozares restrukturizāciju un citus atbalstus, kas paredzēti Cukura nozares restrukturizācijas fondā. No 2006./2007. līdz 2008./2009. tirdzniecības gadam šīs summas attiecās uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un dalībvalstis attiecīgās summas iemaksāja Fondā. Laikā, kad sagatavoja budžetu 2011. gadam, tika paredzēts, ka no 2010. budžeta gada uz 2011. budžeta gadu pārgrāmatos EUR 1015 miljonus. 1.6. ELGF budžeta daļa kopējā ES budžetā ELGF galīgā budžeta (saistību apropriāciju) daļa kopējā ES budžetā laika posmā no 2004. līdz 2010. gadam parādīta 2. pielikumā. 2. KASES STĀVOKLIS UN APROPRIĀCIJU PĀRVALDĪBA 2.1. Apropriāciju pārvaldība 2.1.1. 2011. finanšu gadā pieejamās apropriācijas EUR || Budžeta izdevumu daļa (1) || Saistību apropriācijas || Maksājumu apropriācijas || Budžeta ieņēmumu daļa (PI) (2) || Prognozes 1. Sākotnējās ELGF apropriācijas, no tām: || 42 891 201 900 || 42 788 499 841 || 1. Atbilstīguma noskaidrošana || 600 000 000 1.a Apropriācijas saskaņā ar dalītu pārvaldību || 42 465 900 000 || 42 465 900 000 || 2. Pārkāpumi || 88 000 000 1.b Apropriācijas saskaņā ar centralizētu tiešu pārvaldību (3) || 425 301 900 || 322 599 841 || 3. Papildu nodeva no piena ražotājiem || 19 000 000 2. Budžeta grozījumi Nr. 6/2011 || -23 140 000 || 0 || 4. Pagaidu summas restrukturizācijai cukura nozarē (4) || 0 3. Pārvietojumi uz ELGF/pārvietojumi no ELGF gada laikā || 500 000 || 3 110 000 || Kopējā PI prognoze || 707 000 000 4. ELGF galīgās apropriācijas, no tām: || 42 868 561 900 || 42 791 609 841 || || 4.a Apropriācijas saskaņā ar dalītu pārvaldību || 42 465 900 000 || 42 465 900 000 || || 4.b Apropriācijas saskaņā ar centralizētu tiešu pārvaldību || 402 661 900 || 325 709 841 || || (1) 2011. gada budžetā iekļautās apropriācijas, ņemot vērā piešķirtos ieņēmumus, kas jāiekasē 2011. gadā, un ieņēmumus, kas pārgrāmatoti no 2010. uz 2011. gadu saskaņā ar Padomes Regulas (EK) Nr. 1605/2002 10. pantu. (2) PI — piešķirtie ieņēmumi, kas ir jāiekasē. Ieņēmumu summas nav norādītas ieņēmumu postenī (p.m.)[4], bet prognozētā summa ir norādīta budžeta piezīmēs. (3) 83 % no saistību apropriācijām attiecas uz veterināru un fitosanitāru pasākumu izdevumiem 17. politikas jomā "Veselība un patērētāju aizsardzība". Atlikusī daļa attiecas uz stratēģijas un koordinācijas izdevumiem 5. politikas jomā "Lauksaimniecība un lauku attīstība" (10 %) un zivsaimniecības tirgu izdevumiem 11. politikas jomā "Jūrlietas un zivsaimniecība" (7 %). (4) Ar šiem ieņēmumiem nodrošina Cukura nozares restrukturizācijas fonda atbalsta maksājumu apropriācijas. 2.1.2. 2011. finanšu gadā pieejamo apropriāciju izpilde EUR || Saistību apropriāciju izpilde || Maksājumu apropriāciju izpilde Dalīta pārvaldība (1) || 43 772 404 535.48 || 43 772 404 535.48 Izdevumi, uz kuriem attiecas centralizēta tieša pārvaldība || 385 606 709.61 || 344 507 317.37 Kopā (ieskaitot Cukura nozares restrukturizācijas fondu) Cukura nozares restrukturizācijas fonds Kopā (neskaitot Cukura nozares restrukturizācijas fondu) || 44 158 011 245.09 187 935 635.21 43 970 075 609.88 || 44 116 911 852.85 187 935 635.21 43 928 976 217.64 (1) Saistību summas. Saistības un maksājumi mīnus piešķirtie ieņēmumi attiecībā uz dalītu pārvaldību: EUR 43 105 570 603,39. Faktiski izmantotā saistību apropriāciju summa 2011. finanšu gadā bija EUR 44 158 011 245,09, bet faktiski izmantotā maksājumu apropriāciju summa — EUR 44 116 911 852,85. 2.1.3. Nobalsoto apropriāciju budžeta izpilde — Komisijas izdevumi centralizētai tiešai pārvaldībai EUR Izdevumi, uz kuriem attiecas centralizēta tieša pārvaldība || Saistību apropriācijas || Atceltās saistības || Maksājumu apropriācijas || Pārgrāmatojumi uz 2012. gadu (2) Apropriācijas (C1) (1) || 402 661 900.00 || - || 325 709 841.00 || - Izpilde (1) || 385 156 336.70 || - || 304 613 983.52 || 15 480 489.32 Anulētās apropriācijas || 17 505 563.30 || - || 5 615 368.16 || - (1) C1 apzīmē budžeta nobalsotās apropriācijas. Šī summa ietver pārvietojumus uz/no ELGF: EUR 500 000 saistību apropriācijām un EUR 3 110 000 maksājumu apropriācijām. (2) Pārgrāmatojumi uz 2012. gadu attiecas tikai uz nediferencētām apropriācijām. Saistību apropriāciju apjoms, kas 2011. gada budžetā tika paredzēts izdevumiem, uz kuriem attiecas centralizēta tieša pārvaldība, bija EUR 402,7 miljoni. 2011. gadā saistības tika izpildītas EUR 385,2 miljonu apmērā. Šo apropriāciju atlikums EUR 17,5 miljonu apmērā tika anulēts. Uz izdevumiem, kas saistīti ar 17. politikas jomu "Veterinārie un fitosanitārie pasākumi", attiecas 81,9 % no saistību apropriācijām. Pārējais attiecas uz 5. politikas jomu "Lauksaimniecība un lauku attīstība" (10,5 %) un 11. politikas jomu "Zivsaimniecība" (7,6 %). Kopš 2007. gada saskaņā ar Finanšu regulas 149. pantu lielāko daļu ELGF apropriāciju Komisijas izdevumiem, uz kuriem attiecas tieša pārvaldība, uzskata par diferencētām apropriācijām. Automātiskais pārgrāmatojums uz 2012. gadu, kas attiecas tikai uz nediferencētām apropriācijām, ir EUR 15,5 miljoni. 2.2. Mēneša maksājumi 2.2.1. Mēneša maksājumi dalībvalstīm 2.2.1.1. Mēneša maksājumi, kuru pamatā ir veiktie izdevumi Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu[5] 15. pantā paredzēts, ka "Komisija mēneša maksājumus veic par izdevumiem, ko dalībvalstu akreditētie maksātāji veikuši pārskata mēnesī". Mēneša maksājumus attiecīgajai dalībvalstij izmaksā ne vēlāk kā tā mēneša trešajā darba dienā, kas nāk pēc mēneša, kurā veikti izdevumi. Mēneša maksājumi ir jau veikto neto izdevumu atmaksa (pēc ieņēmumu atskaitīšanas), un tie ir pieejami, pamatojoties uz dalībvalstu iesniegtajām ikmēneša deklarācijām[6]. Ikmēneša izdevumu un ieņēmumu grāmatojumus pārbauda un labo, pamatojoties uz detalizētu deklarāciju[7]. Turklāt šos maksājumus uzskatīs par galīgiem, kad Komisija būs veikusi pārbaudes saskaņā ar grāmatojumu noskaidrošanas procedūru. Dalībvalstu maksājumus, kas veikti no 2010. gada 16. oktobra līdz 2011. gada 15. oktobrim, sedz, izmantojot mēneša maksājumu sistēmu. Atlikušos maksājumus attiecībā uz ierobežotu pasākumu skaitu Komisija izdara tieši. 2011. finanšu gadā kopējā mēneša maksājumu neto summa bija EUR 43 105 570 603,39. 2.2.1.2. Lēmumi par mēneša maksājumiem 2011. gadā Attiecībā uz 2011. finanšu gadu Komisija pieņēma divpadsmit lēmumus par mēneša maksājumiem. Turklāt 2011. gada decembrī tika pieņemts lēmums par papildu mēneša maksājumiem, jau iepriekš piešķirtos maksājumus pielāgojot kopējiem attiecīgā gada izdevumiem. 3. ELGF 2011. GADA BUDŽETA IZPILDE 3.1. ELGF budžeta apropriāciju izlietojums Budžets tika izpildīts EUR 43 970,1 miljona apmērā. Izdevumi tika segti ar budžeta sākotnējām apropriācijām, izmantojot visu piešķirto ieņēmumu summu EUR 905,1 miljons, kas pārgrāmatota no 2010. gada, un daļu no piešķirtajiem ieņēmumiem, kas iekasēti 2011. gadā — EUR 225,3 miljoni no kopsummas EUR 666,8 miljoni. 5. politikas jomā "Lauksaimniecība un lauku attīstība" tirgus pasākumu izdevumi sasniedza EUR 3334,1 miljonu, bet tiešā atbalsta izdevumi — EUR 40 178 miljonus. Tirgus pasākumu un tiešā atbalsta izdevumi pārsniedza piešķirtās budžeta apropriācijas, tāpēc tos daļēji sedza ar apropriāciju pārvietojumiem no citiem budžeta posteņiem un daļēji ar ELGF budžetam piešķirtajiem ieņēmumiem. Turklāt iepriekš minētajā budžeta izpildes kopsummā ir iekļauti 11. politikas jomas "Zivsaimniecības tirgus pasākumi" izdevumi EUR 30 miljonu apmērā, kā arī 17. politikas jomas "Veterinārie un fitosanitārie pasākumi" izdevumi EUR 314,6 miljonu apmērā. Sīkāku informāciju par budžeta izpildi pa darbības jomām skatīt 3. pielikumā. 5. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas iedalījums pa posteņiem un dalībvalstīm. 4. PIEZĪMES PAR 2011. GADA ELGF BUDŽETA IZPILDI Tālāk ir sniegtas īsas piezīmes par lauksaimniecības budžeta apropriāciju izlietojumu, pamatojoties uz 3. pielikumā iekļauto informāciju. 4.1. Nodaļa 05 02: Intervences lauksaimniecības tirgos 4.1.1. Ievads Kopējie maksājumi no budžeta šajā jomā sasniedza EUR 3344,1 miljonu, un tie tika finansēti no budžetā nobalsotajām apropriācijām, kuru apjoms ir EUR 2964,9 miljoni, un no piešķirtajiem ieņēmumiem EUR 639,7 miljonu apmērā. Jāpiezīmē, ka C1 apropriācijas EUR 247,5 miljonu apmērā tika pārvietotas uz posteni 05 07 01 06, lai segtu negatīvos izdevumus EUR −272 miljoni, kas beigās tika iekļauti 2011. gada budžetā ELGF kontu grāmatojumu noskaidrošanai. Piešķirtie ieņēmumi tika izmantoti EUR 628,9 miljonu apmērā, lai segtu augļu un dārzeņu nozares izdevumus; pieejamais atlikums tika pārgrāmatots uz 2012. gadu. Posteņos, kur budžeta apropriācijas bija nepietiekami iztērētas, pieejamās apropriācijas tika pārvietotas uz citiem budžeta posteņiem, lai segtu papildu izdevumus atbilstoši vajadzībām. 4.1.2. Labība Izdevumi sasniedza EUR −156,2 miljonus. Šo negatīvo summu veido ieguvumi, kas 2011. gada budžetā realizēti, pilnīgi izņemot no intervences krājumiem 5,4 miljonus tonnu labības par vidējām cenām, kas ir augstākas nekā iepirkuma cenas. 4.1.3. Pārtikas programmas Dalībvalstis gandrīz pilnīgi īstenoja 2011. gada plānu pārtikas izplatīšanai vistrūcīgākajiem iedzīvotājiem. Turklāt dalībvalstis samaksāja administratīvās un transporta izmaksas par iepriekšējo gadu plāniem. Tas izraisīja 2011. gada budžeta apropriāciju izpildes pārsniegumu par EUR 15 miljoniem. 4.1.4. Augļi un dārzeņi Pārtēriņa galvenais iemesls šajā nozarē bija izdevumi, kas dalībvalstīm radušies ārkārtas atbalsta pasākumos augļu un dārzeņu nozarē, kurus Komisija noteica pēc E. coli krīzes (Regula (ES) Nr. 585/2011), un atbalstam ražotāju grupām saistībā ar pagaidu atzīšanu. Šie maksājumi tika segti ar apropriāciju pārvietojumiem no citiem budžeta posteņiem un ar šai nozarei piešķirtajiem ieņēmumiem. 4.1.5. Vīnkopības produkti Šajā nozarē finansētie primārie pasākumi ir valsts atbalsta programmas un vīnogulāju izaršanas shēma. Dalībvalstu izdevumi par valsts atbalsta programmām bija nedaudz mazāki nekā programmās prognozētās summas, tomēr programmu izpilde ir apmierinoša — no prognozētajām apropriācijām iztērēti aptuveni 98 %. Vīnogulāju izaršanas shēmas atbalsta izdevumi arī bija mazāki nekā budžetā prognozētā summa. 4.1.6. Liellopu un teļa gaļa Pārtēriņa galvenais iemesls šajā nozarē bija dalībvalstu izdarītie augstākie maksājumi eksporta kompensācijās par lielāku daudzumu svaigas un saldētas gaļas un dzīvu dzīvnieku. Šo izpildes pārsniegumu finansēja, pārvietojot nobalsotās apropriācijas no citiem budžeta posteņiem. 4.1.7. Pants 05 02 15. Cūkgaļa, olas un mājputni, biškopības un citi dzīvnieku izcelsmes produkti Pārtēriņa galvenais iemesls šajā nozarē bija galvenokārt saistīts ar dalībvalstu izdarītajiem augstākajiem maksājumiem eksporta kompensācijās par mājputniem un cūkgaļas privātās uzglabāšanas atbalsta shēmā, ko Komisija pieņēma 2011. gada janvārī (Regula (ES) Nr. 68/2011). Šo izpildes pārsniegumu sedza, pārvietojot nobalsotās apropriācijas no citiem budžeta posteņiem. 4.2. Nodaļa 05 03. Tiešie atbalsti 2011. gada budžetā nobalsoto šās nodaļas apropriāciju apjoms bija EUR 39 771,1 miljoni, toties tās tiešie maksājumi sasniedza aptuveni EUR 40 178 miljonus. Šis 2011. gada ELGF izdevumu līmenis bija augstāks salīdzinājumā ar 2010. gadu galvenokārt tāpēc, ka minētajā gadā turpinājās šo atbalstu pakāpeniskā ieviešana ES-12. Daļu no vienotā maksājuma shēmas bija paredzēts finansēt ar piešķirtajiem ieņēmumiem, tādējādi radot šo acīmredzamo izpildes pārsniegumu, kas daļēji tika segts ar šiem ieņēmumiem, daļēji — ar nobalsoto apropriāciju pārvietojumu no citiem budžeta posteņiem. 4.3. Nodaļa 05 07. Lauksaimniecības izdevumu revīzija 4.3.1. Pants 05 07 01. Lauksaimniecības izdevumu kontrole Šis pants galvenokārt ietver summas, ko pārskaita ELGF budžetā no grāmatojumu noskaidrošanas atbilstības korekcijām, kā arī tās summas, kas rodas no saņēmējiem veikto maksājumu termiņu neievērošanas. Tomēr šogad Komisija izdarīja vispārējas pozitīvas korekcijas dalībvalstu kontos EUR 66,6 miljonu apmērā. Budžeta lēmējinstitūcijas pieņemtās 2011. gada budžeta apropriācijas bija EUR −272 miljoni kontu labojumu negatīvajiem apstiprinājumiem. Komisija slēdza šo kontu, pārvietojot apropriācijas EUR 338,6 miljonu apmērā no citiem budžeta posteņiem. 5. PIEŠĶIRTO IEŅĒMUMU IZPILDE 5.1. ELGF piešķirtie ieņēmumi Piešķirto ieņēmumu summa, kas faktiski tika pārgrāmatota no 2010. uz 2011. gadu, bija EUR 905,1 miljons, un tā tika pilnībā izmantota, lai finansētu 2011. budžeta gada izdevumus saskaņā ar Finanšu regulas 10. pantu. Ar šo summu tika segti ražotāju organizāciju darbības fondu izdevumi EUR 403,6 miljonu apmērā un izdevumi saistībā ar vienotā maksājuma shēmu EUR 501,5 miljonu apmērā. Attiecībā uz piešķirtajiem ieņēmumiem, kas iegūti 2011. gadā, 4.I pielikumā norādīts, ka šie ieņēmumi sasniedza EUR 666,8 miljonus un to avots bija: – atbilstības pārbaudes procedūras korekcijas, kas sasniedza aptuveni EUR 467,3 miljonus; – ieņēmumi no pārkāpumiem, kas sasniedza aptuveni EUR 177,6 miljonus; – piena nodevas maksājumi aptuveni EUR 21,9 miljonu apmērā. Daļu no piešķirtajiem ieņēmumiem, kas iekasēti 2011. gadā EUR 225,3 miljonu apmērā, tika izmantoti, lai segtu izdevumus, kas gada laikā radušies augļu un dārzeņu nozarē. Piešķirto ieņēmumu 2011. gadā iekasētais atlikums EUR 441,5 miljonu apmērā tika automātiski pārgrāmatots 2012. gada budžetā, lai finansētu minētā gada budžeta vajadzības. Sīkāku informāciju sk. 4.I un 4.II pielikumā. 5.2. Piešķirtie ieņēmumi no pagaidu summām restrukturizācijai cukura nozarē Atbilstīgi tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2010. gada pārgrāmatotā summa EUR 1044,8 miljoni. Pēc tam kad dalībvalstīm tiks atmaksāti līdzekļi EUR 187,9 miljonu apmērā par atbalstu Cukura nozares restrukturizācijas fondam (sk. tālāk 5.3. punktu), atlikums aptuveni EUR 856,8 miljonu apmērā tiks pārgrāmatots uz 2012. budžeta gadu, un to plānots izmantot, lai attiecīgajā gadā finansētu Cukura nozares restrukturizācijas fonda maksājumus. Sīkāku informāciju sk. 4.I un 4.II pielikumā. 5.3. Cukura nozares restrukturizācijas fonds Dalībvalstīm par atbalsta maksājumiem restrukturizētajai cukura rūpniecībai, diversifikācijai vai cukura rafinēšanai tika atmaksāti EUR 187,9 miljoni. Šo atbalstu dalībvalstīm atmaksāja no piešķirtajiem ieņēmumiem, kuri sasniedza EUR 1044,8 miljonus un ir minēti iepriekš 5.2. punktā. Sīkāku informāciju sk. 3. pielikumā. 6. SADALĪJUMS PA IZDEVUMU VEIDIEM ELGF izdevumu kopsumma ir EUR 43 970,1 miljons (neskaitot Cukura nozares restrukturizācijas fondu). Turpmāk šie izdevumi raksturoti, iedalot tos pa vissvarīgākajām kategorijām, kā arī norādot procentuālo īpatsvaru, ko tie veido kopējos ELGF 2011. gada izdevumos. Uzglabāšana Uzglabāšanas izdevumi sasniedza EUR −194,6 miljonus. Šo negatīvo summu veido ieguvumi, kas 2011. gada budžetā galvenokārt realizēti, izņemot no intervences krājumiem labību, sviestu un vājpiena pulveri par vidējām cenām, kas ir augstākas nekā iepirkuma cenas. (Sīkāku informāciju sk. iepriekš 4.1.2. punktā). Eksporta kompensācijas Eksporta kompensācijās tika iztērēti EUR 179,4 miljoni, t. i., 0,4 % no gada kopējiem izdevumiem; šie izdevumi attiecās galvenokārt uz liellopu gaļu, mājputniem, cūkgaļu, piena produktiem un I pielikumā neiekļautajiem produktiem. Citi tirgus pasākumi Papildus uzglabāšanas izdevumiem un eksporta kompensācijām citu tirgus pasākumu izdevumi sasniedza EUR 3428,3 miljonus, t. i., 7,8 % no gada kopējiem izdevumiem. Šajā kategorijā ir iekļauti izdevumi, kuri galvenokārt attiecas uz labības, augļu un dārzeņu, vīna, piena un piena produktu, liellopu gaļas un cūkgaļas tirgiem un pārtikas programmām. Šajos izdevumos iekļautas arī citas nelielas summas un korekcijas, kas izdarītas pēc grāmatojumu noskaidrošanas. Tiešie maksājumi Tiešo maksājumu izdevumi sasniedza EUR 40 178 miljonus, t. i., 91,4 % no gada kopējiem izdevumiem. Centralizēti pārvaldīti tiešie izdevumi Šos izdevumus, kuru apjoms sasniedza EUR 385,6 miljonus, t. i., 0,9 % no kopējiem izdevumiem, Komisija apmaksāja tieši, un tie galvenokārt attiecās uz veterināriem un fitosanitāriem pasākumiem, kā arī uz lauku saimniecību grāmatvedības pārbaudēm un informāciju par KLP. Lauku attīstība bijušajā ELVGF Garantiju nodaļā Šīm programmām vairs nevar noteikt saistību apropriācijas bijušajā ELVGF Garantiju nodaļā. Tagad dalībvalstis slēdz šīs programmas un atgūst nepamatoti izmaksātās summas. Galīgā neto atgūtā summa saskaņā ar šo pantu ir EUR −6,6 miljoni. Šā iedalījuma pa izdevumu veidiem pārmaiņas laika posmā no 2006. līdz 2011. gadam ir parādītas 6. pielikumā. [1] Šī procedūra ir aprakstīta 1. pielikumā. [2] Šīs summas neiekļauj budžeta ieņēmumu pozīcijās (670. pants par ELGF piešķirtajiem ieņēmumiem), bet tās tiek norādītas budžeta piezīmēs par šo pantu. [3] Šīs summas neiekļauj budžeta ieņēmumu pozīcijās (680. pants par pagaidu summām restrukturizācijai cukura nozarē), bet tās tiek norādītas budžeta piezīmēs par šo pantu. [4] p.m. — pour mémoire (atgādinājumam). [5] OV L 209, 11.8.2005, 1. lpp. [6] Šīs ikmēneša izdevumu deklarācijas dalībvalstis nosūta N+1 mēneša 10. datumā. [7] Dalībvalstis (izmantojot 104. tabulu) reizi mēnesī nosūta detalizētās deklarācijas mēneša N+1 20. datumā.